Skjebnen kan formes av et møte mellom to mennesker.
Om deres veier aldri hadde møttes, hvor annerledes ville historien vært?
Men brakt sammen av skjebnen
og drevet av en intens ambisjon, besluttsomhet og kjærlighet,
kan imperier bygges...
...eller rystes i sine grunnvoller.
Har deg.
Du jukser.
- Hvordan jukset jeg? - Du jukset.
Sammen vil Marcus Antonius og Kleopatra gjøre begge deler
og skape sin egen uforglemmelige sti gjennom historien.
Hva?
Jeg er gravid.
DRONNING KLEOPATRA
Etter at Kleopatra tok imot Marcus Antonius i Tarsus,
inviterte hun ham hjem til Alexandria.
Forholdet mellom Kleopatra og Marcus Antonius
begynner definitivt som en pragmatisk politisk ordning.
Men det ser ut til å raskt utvikle seg til noe mer,
der det virkelig er kjærlighet mellom dem.
Mens Marcus Antonius er i Alexandria, har han det flott.
Men han er nok også urolig, for i Roma
er det enighet om maktfordeling.
Oktavian styrer i vest.
Og Marcus Antonius i øst.
Begge har ambisjoner
om å få den andre ut av bildet.
Hvor har du vært?
Jeg er her.
Ingenting er galt.
Ikke gjør det.
- Hva da? - Lyv til meg.
Jeg gjør ikke det.
Vi deler ikke seng om du lyver til meg.
Det er Oktavian.
Det går rykter om at han truer med å bryte alliansene
og gjøre egne trekk.
Hva slags trekk?
Det er ikke klart ennå.
Så hvorfor venter du?
Marcus, du burde være i Roma nå og finne det ut selv.
Jeg gir ham ikke tilfredsstillelsen.
Hvordan våger han å prøve å ødelegge en allianse som du gjorde mulig?
Nei, Marcus, du må dra tilbake til Roma
og sette den lille fuglen i buret før han får vinger
og prøver å ødelegge alt du har kjempet for.
Marcus Antonius er borte for lenge.
Han driver ikke med romerske ting.
Så Oktavian er alene i Roma, i maktsenteret, nær senatet.
Alt de hører i Roma, er om de ekstravagante bankettene.
Gå, min kjære.
Vi venter på deg her
til du kommer tilbake.
Oktavian begynner å undergrave
Marcus Antonius' rykte i Roma
og hinter om at det samme som skjedde med Julius Cæsar og Kleopatra,
nå skjer med ham.
Kleopatra overtaler ham.
"Dra tilbake til Roma.
Sørg for at Oktavian er under din kontroll og ikke omvendt."
ROMA, 40 F.KR.
Når Marcus Antonius forlater Egypt og drar tilbake til Roma
for å reparere forholdet til Oktavian,
er Kleopatra gravid.
Marcus Antonius var nok betatt av Kleopatra,
men når det gjelder ekteskap,
velger han noen han mener
er det mest politisk smarte valget.
Der du er Gaius, er jeg Gaia.
Marcus Antonius gifter seg med Oktavians søster, Octavia.
Det er en som er i slekt med Oktavian.
Det er noen som sørger for at Oktavian er på hans side.
I oldtidens Egypt ble det å få barn
ansett som en farlig tid for en kvinne.
Ikke bare risikerer hun å miste barnet og livet,
men selve landet står i fare for å miste sin hersker.
Kleopatra føder tvillinger.
Det ble sett på som noe guddommelig. Det ble sett på som en gave fra gudene.
Og det befestet Kleopatras image som Isis.
Kleopatra er klar over den romerske tradisjonen med politiske ekteskap.
Hun forstår hvorfor Marcus Antonius måtte gjøre dette.
Marcus Antonius gifter seg med Octavia pga politikk,
for å blidgjøre broren hennes, Oktavian.
Det er et strategisk trekk.
Det er greit for Kleopatra.
Ta en romersk kone. Greit.
Men han kommer ikke tilbake på tre år.
Hva er det? Ja.
Cæsar hadde en romersk kone.
Han skrev fortsatt til henne, var interessert i barnet deres.
Men fra Marcus Antonius kom det ikke ett ord.
Ikke ett ord. Selv ikke etter at Kleopatra føder tvillinger.
Ikke ett ord.
Han svarer henne ikke. Han er borte.
Men i løpet av den tiden
endrer Kleopatra Egypts kurs.
Hun har økt skattene litt.
Men hun har også økt eksporten. Hun har fått flere i arbeid.
Og plutselig ser Egypt veldig velstående ut.
Kildene om Roma har ingen detaljer om
hva Kleopatra gjorde i løpet av disse tre årene.
Men basert på arabiske kilder klarte Egypt seg veldig godt.
Økonomien blomstret.
Folket elsket Kleopatra.
Hun ble sett på som en effektiv leder.
I løpet av de tre årene
Marcus Antonius holder seg unna Kleopatra,
er han opptatt med å bygge et østlig imperium og føre krig mot Partia,
en stormakt i det som i dag er Iran.
ROMERRIKET, DET PARTISKE RIKET
Marcus Antonius ønsker å få kontroll over parterne,
for det vil opphøye hans egen posisjon i Romerriket
og etablere ham som en viktig maktutøver
sammen med Oktavian.
Romerne har prøvd å erobre parterne en stund
uten hell,
så det var en viktig erobring for ham.
Han trodde at Oktavian ville støtte ham.
Men Oktavian hjelper ham ikke slik Antonius forventet.
Han trenger militær støtte. Han trenger penger.
Marcus Antonius forventer
at ved å gifte seg med Octavia, Oktavians søster,
vil han få det han trenger fra Oktavian
i krigen mot Partia.
Men Oktavian gir ham kun to legioner,
så han trenger fortsatt flere styrker
om han skal gjøre en vellykket invasjon i øst.
Når konflikten blir mer intens,
vet Marcus Antonius at han må finne allianser,
og Kleopatra var nok øverst på listen.
Marcus Antonius tilkaller Kleopatra.
Han kan ikke stole på Oktavian
og har innsett at han trenger Kleopatra.
Når Marcus Antonius tilkaller Kleopatra, reiser hun til Antiokia i Syria.
På dette stadiet
har Kleopatra overtaket,
og det er hun som kan komme med krav.
Hun ønsker gamle ptolemeiske territorier
og hun vil sørge for
at disse territoriene kan returneres til Egypt.
Disse områdene er Kypros og Kreta.
La oss være alene.
- Kleopatra... - Nei.
Du får ikke forklare.
Du hadde tre år.
Ikke et ord.
Ikke til meg eller barna.
Tok du med barna?
Om jeg tok dem med?
Til deg?
Jeg vet hvorfor du tilkalte meg.
Jeg vet
om den triste dansen din med Oktavian.
Jeg har mine egne spioner.
Jeg vet at du trenger min hjelp.
Hvorfor skal jeg hjelpe deg?
Du har rett.
Du har helt rett.
Det vi ser, er to maktutøvere som møtes
for å finne ut hvordan de best kan fremme hverandres felles interesser.
Så Marcus Antonius trenger Kleopatra
til sin pågående utvidelse av det østlige Romerriket.
Han har ikke nok menn. Han har ikke nok forsyninger.
Hun trenger ham til sine forbindelser med Roma.
Hun gir ham en liste med krav.
Og det er mer eller mindre:
"Jeg vil ha tilbake alt som Julius Cæsar tok fra meg."
Hun vil at Marcus Antonius skal bekrefte at tvillingene er hans
og vil bli gitt territorier å lede.
Og hun vil at Cæsarion skal anerkjennes som Julius Cæsars sønn.
Det er fortsatt viktig.
Jeg vil ha det.
Jeg vil ha alt.
Kleopatra og Marcus Antonius tilbringer en hel vinter
i Antiokia i Syria i forhandlinger.
Det Kleopatra ønsker,
er å gjenopprette æren til det ptolemeiske kongeriket.
Jeg har tenkt på kravene dine,
på alt du vil ha.
Alt jeg fortjener.
Alt Egypt fortjener.
Det er likevel en enorm pris.
For en enorm forespørsel, som kun Egypt kan hjelpe med.
Jeg er ikke her for å krangle, farao.
Hvorfor er du her, da?
Hvorfor er jeg her?
Jeg er her fordi du vinner.
Hva vinner jeg?
Alt.
Hvorfor?
På grunn av oss.
Kan jeg virkelig stole på deg?
Jeg kan ikke dele seng med deg og lyve for deg.
Dine regler.
Dette betyr at Kleopatra er sterkere enn noensinne.
Hun har nå gjenopprettet det ptolemeiske riket til fortidens glans.
Til gjengjeld får Marcus Antonius de militære styrkene han trenger
til felttoget sitt i Partia.
Det at Egypt fikk kontroll på disse områdene igjen,
gjorde at landet blomstret på bemerkelsesverdige måter.
Jo mer land en nasjon eier,
jo rikere blir kjernen i imperiet.
Så disse landområdene tilførte betydelig makt, rikdom
og sikkerhet til Kleopatra,
som er nøkkelelementer hun alltid ønsket,
som alle ptolemeiske konger ønsket.
Og det er da
Marcus Antonius for første gang møter
barna han har med Kleopatra.
Min lille gud. Hei.
Hei på deg.
- Skal du også komme hit? - Ja. Sånn, ja.
Mine perfekte, små guder. Se på dere.
Se på dere.
Og etter alt å dømme er han helt betatt av dem.
Han oppkaller tvillingene sine etter solen og månen.
Aleksander Helios og Kleopatra Selene.
Marcus Antonius og Kleopatra opphøyer sine barn
bokstavelig talt til solen og månen på himmelen.
De gjør dem til arvtagere
av et enormt østlig imperium
som Marcus Antonius og Kleopatra skaper sammen.
Vi bukker også. Ja.
Min herre.
Selv om Marcus Antonius forbereder seg på å invadere Partia,
er dette måneder der Marcus Antonius og Kleopatra
får sjansen til å blåse nytt liv i romansen og tiden sammen som familie.
Og hun blir gravid med deres tredje barn.
Så kom livet i veien.
Og livet for dem er veldig seriøst.
Politikk, strategi, krig,
han prøver å hindre Partia i å invadere territoriet hans.
Til tross for Kleopatras økonomiske støtte mislykkes Marcus Antonius' invasjon.
I hovedsak fordi hans tidligere allierte, kongen av Armenia, forråder ham.
Parterne beseirer Marcus Antonius.
Det er et katastrofalt felttog for Marcus Antonius.
Han mister tusenvis av menn. Store skader på forsyningene.
Og det er en perfekt mulighet for Oktavian.
Nå har han håndfaste bevis på
at Marcus Antonius er en ineffektiv kommandør.
EGYPT, 36 F.KR.
Kleopatra er tilbake i Egypt.
Hun kan ikke bli med Marcus Antonius på felttoget
fordi hun føder deres tredje barn,
Ptolemaios.
Hva?
Felttoget hans går ikke helt etter planen.
Og Oktavian blir mer selvsikker for hvert av Antonius' nederlag.
Og i det siste slaget ble Antonius...
Det irriterer meg når du stopper.
Farao, akkurat nå er det kun rykter.
Vi vet mer fra våre pålitelige kanaler snart.
Hvor snart?
Om noen uker eller...
Det er ikke godt nok.
Om vi hører rykter,
kan du banne på at Oktavian hører dem.
Jeg skal prøve å få en raskere respons.
Hva vil du gjøre i mellomtiden?
Finn ut hvor Antonius er.
Kleopatra er bekymret over Marcus Antonius' tap,
så hun drar for å besøke ham i Antiokia i Syria,
der han har trukket seg tilbake med troppene.
Ikke forstyrr meg, sa jeg!
Kleopatra.
Ingenting virker.
Den hårløse lille kødden slår alle trekkene mine.
Så gjør nye trekk.
Jeg har gjort det. Et dusin ganger.
Det er som han leser tankene mine.
Nok.
Uansett hva jeg gjør, er han der.
Hvordan kan han lese tankene dine?
Har du glemt hvem du er?
Du er en bedre mann enn Oktavian noen gang vil bli.
Du er sterkere. Du er en bedre soldat.
En bedre kriger.
Og du klarer det.
Du har hele Egypt bak deg.
Du må gå ut
og vise at du vet hva du er.
Hva er jeg, Kleopatra? Hva er jeg?
Du er en kriger.
Du er min kriger.
- Husk det. - Ja.
- Ok? - Ja.
Ok.
Lat som du vet at du allerede har vunnet.
Jeg har vunnet.
Jeg vant.
Og jeg elsker deg.
Kleopatra er dypt involvert med Marcus Antonius.
Og det er tre barn involvert.
Marcus Antonius har ikke bare lovet henne støtte,
han har også lovet å ta vare på barna hennes
ved å gi dem ulike territorier i regionen.
Marcus Antonius trenger hennes økonomiske støtte.
Kleopatra er den som bestemmer.
For å befeste forholdet
og gi det guddommelig gyldighet,
gifter Kleopatra seg med Marcus Antonius.
Marcus Antonius' ekteskap med Kleopatra blir sett ned på i Roma.
Han er allerede gift med Octavia, Oktavians søster.
I Egypt er det annerledes.
Konger hadde ofte flere koner,
og Kleopatra er kun gift med én person på dette tidspunktet.
Marcus Antonius.
ALEXANDRIA
Det er en stor seremoni etter bryllupet.
Donasjonene i Alexandria.
Isis hilser dere.
Jeg synes synd på Egypts fiender.
Jeg synes mer synd på dem når Egypt og Roma står sammen.
Disse slangene undervurderer vår guddommelige union,
vår visdom,
vår rikdom,
vårt antall,
våre guders gunst.
I dag står jeg her.
Vi står her foran dere
med vår guddommelige, blomstrende fremtid foran oss.
Seremonien var ekstremt overdådig.
Barna var utkledd i kostymer, Kleopatra var utkledd som Isis.
Og Marcus Antonius gir Romerrikets territorier til familien.
Og jeg lover dere
at enhver som våger å true vår guddommelige union,
vil angre på at de ble født!
Ved donasjonene i Alexandria
reiser Marcus Antonius seg og sier at Cæsarion er Julius Cæsars arving.
Marcus Antonius gir bort
alle territoriene som Kleopatra ønsket.
Donasjonene i Alexandria
gjenoppretter ikke bare det ptolemeiske imperiet til sin største utstrekning,
men gir faktisk Egypt
mer territorium enn det ptolemeiske imperiet noensinne hadde kontrollert.
MIDDELHAVET, EGYPT, SYRIA, NABATEERNE, ARABIA
I tillegg til å gi bort de romerske områdene,
skiller Marcus Antonius seg også fra Oktavians søster.
Så, for å gjøre vondt verre,
virker det nesten som Marcus Antonius kutter alle bånd til Roma.
Du vet den emojien der hodet eksploderer?
Det er Oktavian når han hører om donasjonene i Alexandria.
"Hva driver Marcus Antonius med?
Han har gått fra vettet.
Han har ikke fullmakt til å gjøre dette."
Men samtidig gir det Oktavian perfekt propaganda.
Se på Marcus Antonius, han oppfører seg som en østlig konge.
Se på Marcus Antonius, han oppfører seg ikke som en ekte romer.
Så det er enkelt for Oktavian å peke på donasjonene i Alexandria
som en anti-romersk plan.
Marcus Antonius gir Oktavian en grunn til krig.
Men ikke mot Marcus Antonius,
for det romerske folket tåler ikke enda en borgerkrig.
Så hvem er syndebukken?
Kleopatra.
"Det er den heksen."
Og det er begynnelsen.
Det er begynnelsen på propagandaen
mot Kleopatra av Oktavian.
Og det er begynnelsen på oppløsningen
av Marcus Antonius' rykte i Roma.
DET KONGELIGE PALASS I ALEXANDRIA
Så...
Oktavian tror du har forhekset meg...
...og satt hele Roma i fare.
Bra.
Oktavian er veldig sint og fornærmet.
Han har kommet med skarp propaganda mot Kleopatra.
Så selv om det var Marcus Antonius som var utro mot søsteren hans,
blir Kleopatra fremstilt som en stor fristerinne
og hun gjorde dette for å fange ham.
Små, sinte menn gjør ofte store feil.
Oktavians tabbe er at han undervurderer oss.
Jeg synes vi bør knuse ham.
På dette tidspunktet...
...har Oktavian erklært krig mot Kleopatra.
HELLAS, 31 F.KR.
- I 31 f. - Kr.
utkjemper Kleopatra og Marcus Antonius et massivt sjøslag mot Oktavian,
i det som er kjent som slaget ved Actium.
ROMA, ACTIUM, ALEXANDRIA
Dette er klimakset etter et tiår med rivalisering.
Hun tar med seg mange skip, tusenvis av soldater,
og de drar mot Hellas.
Kleopatra er aktivt involvert i militærlivet.
Hun vil vite detaljene,
hun vil vite taktikkene, hun vil ta del i dem.
Og hun er ikke en leder som kun er i palasset.
Hun er på frontlinjen.
Dette blir et oppgjør som vil endre Romas historie
og endre Egypts historie.
Kleopatra og Marcus Antonius planlegger sjøstrategien sammen.
Hun står for 200 av deres 800 skip og nesten all finansieringen.
Men det liker ikke alle Antonius' generaler.
Noen av dem nekter å ta ordre fra en kvinne.
Med all respekt,
vår lojalitet er til generalen, ikke en...
Du gjør klokt i å huske hva jeg tilbyr.
- Våger du å snakke til meg som... - Nok!
- Det hun foreslår, går imot... - Hun?
Det jeg tror du mente å si var:
"Takk, Isis,
for å ha gitt oss verdens mest uovervinnelige flåte,
som vi sender umiddelbart,
med en kraft så sterk at Oktavian ikke vil ane hva som traff ham."
- Har jeg rett? - Ja, general.
Takk.
Men jeg hadde kontroll.
Marcus Antonius' romerske allierte blir stadig mer mistenksomme overfor Kleopatra.
Hun representerer eneveldig monarki.
Hun representerer et østlig rike.
Og hun er en kvinne.
Marcus Antonius må være en sterk romersk general,
og hans allianse med Kleopatra truer den identiteten
i hans romerske alliertes øyne.
De er bekymret for at han ikke oppfører seg som en romersk general,
men som en østlig konge.
Og på grunn av det
hopper mange av Marcus Antonius' kommandanter over til Oktavians hær.
Når slaget begynner, er Marcus Antonius og Kleopatra på separate skip.
Marcus Antonius leder flåten og Kleopatra er bak.
OKTAVIAN, MARCUS ANTONIUS, KLEOPATRA
Om morgenen den 2. september
prøver Marcus Antonius og Kleopatra å bryte gjennom blokaden
til Oktavian ved Actium-bukten.
Marcus Antonius og Kleopatra har til sammen færre skip enn Oktavian.
Den andre store forskjellen mellom de to flåtene
er at Marcus Antonius' skip er mye større.
De har mer ildkraft,
men de er også mye mindre manøvrerbare enn Oktavians lettere skip.
Kleopatra og Marcus Antonius tok begge en rekke problematiske valg i slaget,
som er overraskende,
siden de begge er ganske smarte.
Men de spredte flåten og lot seg bli fanget.
Oktavians lettere og mer manøvrerbare skip
klarte nesten å omringe skipene til Marcus Antonius og Kleopatra.
Vi blir fortalt av romerske kilder at Kleopatra,
da hun innså at Marcus Antonius ville bli beseiret,
snudde skipene og seilte tilbake til Alexandria.
Ro!
Ro! Fortere! Hardere!
Ro!
Hun vil ikke bli fanget.
Det var ikke noe poeng
for henne å bli i et slag de holdt på å tape.
Hovedmålet hennes er sikkerheten til sitt eget kongerike.
Egypts sikkerhet.
Hun har ikke noe annet valg enn å prøve å komme seg tilbake til Egypt
med så mange av skipene som mulig.
Mister hun hele flåten sin i slaget ved Actium,
blir Egypt forsvarsløst.
Skipet hennes er borte.
General, alle sammen.
Hun gjorde hva?
Det er lett å se, fra et romersk perspektiv,
det at Kleopatra tok flåten og forlot Actium som forræderi.
Hva gjorde du? Prøvde du å stoppe henne?
- Nei. - Prøvde du å stoppe henne?
Det kan ha vært den beste avgjørelsen, for Marcus Antonius også,
at deler av flåten forble intakt
for å kjempe mot Oktavian senere.
Marcus Antonius, vel vitende om at slaget er tapt,
flykter og tar igjen Kleopatras flåte.
Hva har du gjort?
- Jeg kunne ikke risikere flåten min. - Vår!
Og du burde ha spurt meg først. Jeg er generalen, ikke du.
Ubrukelig uten hæren min.
Hvordan våger du?
Marcus Antonius leder styrkene,
så det er han som tar den endelige avgjørelsen.
Men det er interessant at når ting går galt,
er det Kleopatra som får skylden.
Hvis du skal gi meg en hær, la meg styre den.
Det var riktig avgjørelse.
Men du sa ikke noe til meg.
Jeg gjorde det jeg måtte.
Men du gjorde det uten å spørre meg.
Jeg gjorde det jeg måtte for å beskytte det som er mitt.
Vårt, Kleopatra! Ikke ditt! Vårt!
Det er ikke noe en gjennomsnittlig romer ville ha gjort under et slag.
Men Kleopatra tenker på seg selv og sin egen makt.
Hun setter seg selv og familien først.
Hvem tror du at du er, Kleopatra?
Farao! Det er den jeg er!
Tenk over hvem du snakker til.
De kan høre alt dette der oppe.
Mine menn, mine lojale menn, ler av meg.
Jeg er ikke ansvarlig for deg og hva du føler.
Jeg tok en avgjørelse, og jeg står ved den.
Alt jeg ønsker,
er tilliten din.
Slaget ved Actium er en katastrofe for Marcus Antonius og Kleopatra.
De har mistet sin eneste mulighet til å møte og slå Oktavian
utenfor Egypts grenser.
Nå har de ikke noe annet valg enn å trekke seg tilbake til Egypt
og forsvare territoriet sitt.
Oktavian har med denne seieren
bevist makten sin mot Marcus Antonius,
mot ptolemeerne.
Han sitter nå i en flott posisjon,
og han hadde allerede en flott posisjon siden han var i Cæsars testamente.
Men nå har han bevist det.
Det er håndfast. Det er unektelig.
Etter slaget ved Actium tar Kleopatra kontroll.
Hun skriver til Oktavian:
"Hvis du lar meg og Marcus Antonius leve,
drar vi hvor som helst.
Og du kan få Egypt."
Ingen, inkludert Marcus, kan få vite det. Vær så snill.
Hun appellerer ikke til ham på samme måte som med Cæsar
og Antonius,
men hun er pragmatisk.
På dette stadiet vet hun nok at hun vil bli forvist,
men hun vil fortsatt at barna hennes skal herske over Egypt.
Hun ber også Oktavian om at Antonius skal få leve.
Kleopatra må inngå en avtale med Oktavian for å overleve.
Hennes, familiens og kongedømmets skjebne
ligger i Oktavians hender.
Min herre, Oktavian, takker faraoen for beskjeden
og ber meg, som hans ambassadør, om å informere deg om
at han vil innvilge forespørselen.
På én betingelse.
Én enkel forespørsel.
Drep Antonius.
Livet hans for ditt.
Og dine barns liv, så klart.
Tekst: Arnfinn Vassbø